CELEX: 52008PC0459
Language: mt
Date: 2008-07-16
Title: Proposta għal direttiva tal-Kunsill li temenda d-Direttivi 92/79/KEE, 92/80/KEE u 95/59/KE dwar l-istruttura u r-rati ta’ dazju tas-sisa applikati fuq tabakk manifatturat {SEG(2008) 2266} {SEG(2008) 2267}

Avviż Legali Importanti

|

52008PC0459

Proposta għal direttiva tal-Kunsill li temenda d-Direttivi 92/79/KEE, 92/80/KEE u 95/59/KE dwar l-istruttura u r-rati ta’ dazju tas-sisa applikati fuq tabakk manifatturat {SEG(2008) 2266} {SEG(2008) 2267}  /* KUMM/2008/0459 finali - CNS 2008/0150 */  

	[pic] | KUMMISSJONI TAL-KOMUNITAJIET EWROPEJ |Brussel 16.7.2008KUMM(2008) 459 finali2008/0150 (CNS)Proposta għalDIRETTIVA TAL-KUNSILLli temenda d-Direttivi 92/79/KEE, 92/80/KEE u 95/59/KE dwar l-istruttura u r-rati ta’ dazju tas-sisa applikati fuq tabakk manifatturat(preżentata mill-Kummissjoni){SEG(2008) 2266}{SEG(2008) 2267}MEMORANDUM TA’ SPJEGAZZJONI1) IL-KUNTEST TAL-PROPOSTA-  Ir-raġunijiet tal-proposta u l-għanijiet tagħhaSkond l-Artikolu 4 tad-Direttiva tal-Kunsill 92/79/KEE tad-19 ta’ Ottubru 1992 dwar l-approssimazzjoni tat-taxxi fuq is-sigaretti[1] u l-Artikolu 4 tad-Direttiva tal-Kunsill 92/80/KEE tad-19 ta’ Ottubru 1992 dwar it-tqarrib tat-taxxi fuq it-tabakk fabbrikat li mhux sigaretti[2] il-Kummissjoni Ewropea hija rikjesta li teżamina kull erba’ snin it-tħaddim bla tfixkil tas-suq uniku, il-valur reali tar-rati tad-dazju tas-sisa u l-għanijiet usa’ tat-Trattat. Dan l-eżami suppost jestendi għad-dispożizzjonijiet relevanti tad-Direttiva 95/59/KE tas-27 ta’ Novembru 1995 fuq taxxi li mhumiex taxxi fuq il-qligħ [fatturat] li jolqtu l-konsum ta’ tabakk manifatturat[3]. Meqjusa n-natura tal-prodotti manifatturati tat-tabakk, għandha tingħata attenzjoni lill-aspetti tas-saħħa.Din il-proposta għal Direttiva tissuġġerixxi għadd ta’ emendi importanti għal-leġiżlazzjoni Komunitarja eżistenti bil-għan li jkunu modernizzati u simplifikati r-regoli eżistenti, jsiru aktar trasparenti u jkun integrat aħjar it-tħassib dwar is-saħħa pubblika. Barra dan, din il-proposta titkellem dwar l-allinjament tad-dazji tas-sisa għal tabakk tat-tipjip imqatta’ fin (“sigaretti tal-brim”) ma’ dazji tas-sisa għas-sigaretti.L-emendi proposti huma r-riżultat ta' eżami profond mmexxi mill-Kummissjoni. Il-konklużjonijiet ta’ dan l-eżami huma mniżżla fir-rapport tal-Kummissjoni mehmuż.-  Il-kuntest ġeneraliKif intqal fuq, l-Artikolu 4 tad-Direttivi 92/79/KEE u 92/80/KEE jistipula li r-rati u l-istrutturi tad-dazji tas-sisa għandhom ikunu riveduti kull erba’ snin.Skond din id-dispożizzjoni, f’Settembru 1995 il-Kummissjoni ppreżentat l- ewwel rapport tagħha . [4] Dan ir-rapport jinnota li, b’mod ġenerali, ftit approssimazzjoni seħħet, iżda kkonkluda li analiżi u konsultazzjoni aktar dettaljati ma’ partijiet interessati kienu meħtieġa qabel jittieħdu deċiżjonijiet finali dwar il-modifika tal-leġiżlazzjoni.It- tieni rapport , ippreżentat lill-Kummissjoni f’Mejju 1998[5], issuġġerixxa li kienu meħtieġa biss ftit emendi tekniċi lil-leġiżlazzjoni Komunitarja eżistenti u kkonkluda li l-istrutturi u r-rati tad-dazju tas-sisa jistgħu jibqgħu mhux mibdula. Ir-rapport kien akkumpanjat minn proposta għal Direttiva li temenda l-leġiżlazzjoni eżistenti dwar it-tabakk biex tinkorpora l-aġġustamenti tekniċi rrakkomandati. Il-proposta kienet adottata mill-Kunsill fid-29 ta’ Lulju 1999 bħala d-Direttiva 1999/81/KE. Madankollu, il-Kummissjoni kienet mitluba minn għadd kbir ta’ Stati Membri, fi stqarrija mniżżla fil-minuti tal-Kunsill, biex tikkunsidra reviżjoni aktar fundamentali tar-rati u l-istrutturi tad-dazji tas-sisa fuq prodotti tat-tabakk.F’Marzu 2001, il-Kummissjoni ppreżentat it- tielet rapport[6] tagħha. Ir-rapport kien akkumpanjat minn proposta għal Direttiva li tintroduċi reviżjonijiet sinifikanti. Għas-sigaretti, il-Kummissjoni pproponiet ammont fiss minimu ta’ dazju tas-sisa ta’ EUR 70 kull 1,000 sigarett fl-MPPC, b’żieda mar-rekwiżit minimu eżistenti ta’ 57 %, sabiex tiżgura approssimazzjoni akbar tal-livelli tat-taxxa bejn l-Istati Membri. Il-proposta tal-Kummissjoni tipprovdi wkoll għal tassazzjoni simili għal dik tas-sigaretti għal prodotti tat-tabakk kompetittivi bħal ma huma t-tabakk imqatta’ fin. Il-proposta kienet adottata mill-Kunsill fit-12 ta’ Frar 2002 bħala d-Direttiva 2002/10/KE. Madankollu, il-Kummissjoni qablet biss fuq EUR 64 bħala ammont fiss minimu introdott, u ma allinjatx ir-rati minimi għat-tabakk imqatta’ fin mar-rati minimi għas-sigaretti. F’dan il-kuntest, il-Kummissjoni, wara talba minn għadd ta' Stati Membri, għamlet l-istqarrija li ġejja fil-minuti tal-Kunsill dwar id-Direttiva 2002/10/KE: “Il-Kummissjoni tiddikjara li, fir-rapport ta’ reviżjoni li jmiss tagħha provdut skond l-Artikolu 4 tad-Direttiva 92/79/KEE u d-Direttiva 92/80/KEE, hija se tippreżenta elementi suffiċjenti bil-għan li tipproċedi lejn kunsiderazzjoni kompleta tal-possibbiltà li ġġib l-istruttura tad-dazji tas-sisa għat-tabakk tat-tipjip imqatta’ fin bħal l-istruttura tad-dazji tas-sisa għas-sigaretti.”Il-kunsiderazzjoni preżenti hija r-raba' waħda u tissuġġerixxi għal darba oħra għadd ta' emendi sinifikanti għal-leġiżlazzjoni Komunitarja preżenti bil-għan li timmodernizza r-regoli preżenti u tiżgura kundizzjonijiet ugwali għall-operaturi. Barra dan, il-protezzjoni tas-saħħa pubblika hija kwistjoni kruċjali f'din il-kunsiderazzjoni mill-ġdid ladarba l-Komunità Ewropea saret parti, fit-30 ta’ Ġunju 2005, minn konvenzjoni ta' qafas tad-WHO dwar il-kontroll tat-tabakk u li għadd ta’ Stati Membri qed jitolbu livell ogħla ta' protezzjoni tas-saħħa tal-bniedem u konsegwentement livelli minimi Ewropej ogħla ta' dazji tas-sisa għat-tabakk. Finalment, ladarba hemm l-istqarrija msemmija aktar 'l fuq tal-Kummissjoni, din il-proposta għandha x’taqsam ma’ l-allinjament tad-dazji tas-sisa għat-tabakk tat-tipjip imqatta’ fin (“tabakk tal-brim”) ma’ dazji tas-sisa għas-sigaretti.-  Dispożizzjonijiet eżistenti fil-qasam tal-propostaId-dispożizzjojnijiet attwali huma stipulati fid-Direttivi 92/79/KEE, 92/80/KEE u 95/59/KE.Dawn l-arranġamenti kienu introdotti fl-1 ta’ Jannar 1993. Huma r-riżultat ta’ diskussjonijiet li bdew fl-1985 b’White Paper dwar it-tlestija tas-suq intern, li fiha l-Kummissjoni pproponiet armonizzazzjoni sħiħa tad-dazji tas-sisa fuq tabakk manifatturat. Madankollu, il-Kunsill għażel li ma jiħux dan l-approċċ u l-armonizzazzjoni ġiet estiża biss għall-istrutturi tat-tassazzjoni u għar-rati minimi.-  Konsistenza ma’ politiki u għanijiet oħrajn ta’ l-UnjoniDin il-proposta hija skond il-politiki u l-għanijiet ta’ l-Unjoni.L-Artikolu 152 tat-Trattat jipprovdi li livell għoli ta’ ħarsien tas-saħħa tal-bniedem għandu jkun żgurat fid-definizzjoni u l-implimentazzjoni ta' l-istrateġiji u l-attivitajiet kollha Komunitarji. Fid-dawl tal-karatteristici ta' prodotti manifatturati tat-tabakk, ingħatat għalhekk attenzjoni partikolari lir-relazzjoni bejn is-saħħa pubblika u l-prezz finali tal-prodotti, waqt li ttieħdet kunsiderazzjoni tal-Konvenzjoni ta' Qafas dwaril-Kontroll tat-Tabakk tad-WHO.It-tipjip għadu l-akbar forma waħdanija ta’ mewt li tista’ tiġi skansata fil-Komunità u waħda mill-kawżi ewlenin ta’ morbidità u mortalità fl-UE, b’madwar 650,000 mewt relatati mat-tipjip kull sena fil-Komunità.It-tassazzjoni tifforma parti minn strateġija ta’ prevenzjoni u dissważjoni li tinkludi wkoll miżuri oħra li jnaqqsu d-domanda bħal miżuri li m'għandhomx x'jaqsmu mal-prezz, ħarsien minn esponiment għad-duħħan tat-tipjip, regolazzjoni tal-kontenut, eċċ. Madankollu, skond il-Bank Dinji ż-żidiet fil-prezz tal-prodotti tat-tabakk huma l-aktar intervent waħdieni effettiv biex tipprevjeni t-tipjip. Żieda ta’ 10 % fil-prezz tnaqqas il-konsum b’medja ta' madwar 4 % fil-pajjiżi bi dħul għoli fost l-adulti. Importanti, l-impatt ta’ prezzijiet ogħla huwa mistenni li jkun l-akbar fuq persuni żgħażagħ, li jwieġbu aktar għaż-żidiet fil-prezz milli persuni ixjeħ.Din il-proposta tissuġġerixxi t-twaqqif ta’ dazju minimu monetarju u l-istabbiliment ta’ “bażi minima” ta’ taxxa għas-sigaretti mibjugħa fl-UE u b’hekk jkun indirizzat it-tħassib dwar is-saħħa għall-kategoriji kollha ta' sigaretti. Hija żżid ir-rekwiżiti minimi bil-għan li tikkontribwixxi għat-tnaqqis fil-konsum tat-tabakk fuq il-ħames snin li ġejjin, l-aktar billi ma jitħalliex li l-politiki ta’ kontroll fuq it-tabakk fi Stati Membri jiġu mminati minn livelli konsiderevolment aktar baxxi fi Stati Membri oħra. Barra dan il-proposta tippermetti flessibilità aktar lill-Istati Membri li japplikaw dazji speċifiċi u biex idaħħlu dazji tas-sisa minimi fuq is-sigaretti bil-għan li jinkisbu l-għanijiet dwar is-saħħa. Fl-aħħarnett hija ġġib ir-rati minimi u l-istruttura għat-tabakk imqatta’ fin intiż għall-brim tas-sigaretti fl-istess livell mar-rata u l-istruttura għas-sigaretti bil-għan li tkun skorraġġuta sostituzzjoni tas-sigaretti mit-tabakk imqatta’ fin.2) KONSULTAZZJONI TAL-PARTIJIET INTERESSATI U VALUTAZZJONI TA’ L-IMPATT-  Konsultazzjoni tal-partijiet interessatiQabel dan ir-rapport sar proċess ta’ konsultazzjoni wiesa’. Is-servizzi tal-Kummissjoni talbu lill-awtoritajiet tat-tassazzjoni ta' l-Istati Membri biex jagħtu l-fehmiet tagħhom dwar kunsiderazzjoni sħiħa possibli tar-rati u l-istrutturi tas-sisa għall-prodotti tat-tabakk permezz ta’ kwestjonarju. It-tweġibiet intużaw bħala bażi għal diskussjonijiet bilaterali sussegwenti bejn l-amministrazzjonijiet nazzjonali u d-dipartimenti tal-Kummissjoni kkonċernati. Assoċjazzjonijiet u partijiet oħra interessati (kummerċ, saħħa, eċċ) kienu wkoll mistiedna jissottomettu dokumenti dwar il-pożizzjoni tagħhom permezz ta’ konsultazzjoni pubblika fuq l-Internet.Ġbir u użu ta' ħila espertaLil hinn mill-konsultazzjoni komprensiva mal-partijiet interessati, dokumenti dwar pożizzjonijiet u artikli kienu kkunsidrati fil-valutazzjoni ta' l-impatt.-  Valutazzjoni ta’ l-impattIs-servizzi tal-Kummissjoni għamlu valutazzjoni ta’ l-impatt li tiffoka fuq il-miżuri potenzjali li jistgħu jimmodernizzaw jew iżidu t-trasparenza lill-istruttura tad-dazji tas-sisa fuq prodotti tat-tabakk. Barra dan, ngħatat attenzjoni partikolari lir-relazzjoni bejn is-saħħa pubblika u l-prezz finali tal-prodotti, billi kienet ikkunsidrata l-Konvenzjoni Qafas tad-WHO dwar il-Kontroll tat-Tabakk, kif ukoll lill-għażliet biex l-istruttura u r-rati tad-dazji tas-sisa għal tabakk tat-tipjip imqatta’ fin (“tabakk tal-brim”), ikunu bħad-dazji tas-sisa għas-sigaretti.Bil-għan li jkun eżaminat kif l-għanijiet differenti tat-tassazzjoni fuq it-tabakk jistgħu jkunu indirizzati, il-Kummissjoni vvalutat erba’ toroq bażiċi.L-ewwel approċċ jikkonsisti f’ li ma jkunx hemm aktar intervent f'livell Komunitarju (l-alternattiva li ma jkunx hemm bidla fil-politika). Dan l-approċċ ma jsolvix il-problema tad-distorsjoni tax-xiri transkonfinali u l-kuntrabandu li jeżistu bħalissa fis-suq tat-tabakk, li għandhom konsegwenzi f’termini ta’ dħul ta’ flus u ħarsien tas-saħħa. Mhux se jsolvi l-instabbiltà fiskali u d-distorsjoni ta’ kompetizzjoni li huma maħluqa bħalissa bil-kunċett tal-kategorija ta’ prezzijiet l-aktar popolari (MPPC). Lanqas se tindirizza l-problema tas-sostituzzjoni u d-distorsjoni minħabba t-taxxi tal-kompetizzjoni bejn il-prodotti differenti tat-tabakk manifatturat. Għalhekk ma kinitx alternattiva li l-Kummissjoni għażlet li ssegwi.L-alternattiva tat- tieni approċċ tikkonsisti fil- bidla biss ta’ l-istruttura tad-dazji tas-sisa fuq is-sigaretti. Bil-għan li tkun maħlula l-instabbiltà fiskali u d-distorsjoni tal-kompetizzjoni li bħalissa huma maħluqa bil-kunċett MPPC, il-valutazzjojni ta’ l-impatt teżamina l-abolizzjoni tal-MPPC bħala punt ta’ referenza għar-rekwiżiti minimi. Minflok, ir-rekwiżiti minimi tal-UE jistgħu jew japplikaw għas-sigaretti kollha jew japplikaw skond il-prezzijiet medji peżati (WAP). Fl-istess ħin l-impatt huwa valutat li jipprovdi aktar flessibilità lill-Istati Membri f’dak li għandu x’jaqsam ma’ l-istruttura tad-dazji tas-sisa fuq livell nazzjonali.B’mod ġenerali dan l-approċċ ikollu impatt minuri fuq is-swieq tat-tabakk u fuq id-dħul ta’ l-Istati Membri. Lanqas ir-regola tas-57 % fuq is-sigaretti kollha jew fuq il-WAP ma żżid l-ispejjeż ta’ l-ispejjeż amministrattivi għal kull wieħed minn dawk interessati. Iż-żewġ alternattivi jissimplifikaw l-arranġamenti kif imqabbla mal-qagħda preżenti. Madankollu l-applikazzjoni biss ta’ minimu ta’ EUR 64 fuq is-sigaretti kollha se toħloq minimu ta’ taxxa għas-sigaretti kollha fl-UE. Se tnaqqas ukoll it-tħassib dwar is-saħħa pubblika. Għalhekk din l-alternattiva tikseb prijorità mill-perspettiva ta’ suq intern u ta’ saħħa. Min-naħa l-oħra, l-applikazzjoni tar-regola tas-57 % fuq is-sigaretti kollha tirriżulta għal għadd ta’ Stati Membri f’dazju ad valorem obbligatorju u ma tkunx skond l-għan li tkun ipprovduta aktar flessibilità lill-Istati Membri f’dak li jirrigwarda r-relazzjoni bejn id-dazji speċifiċi u ad valorem . Għalhekk l-applikazzjoni tar-regola tas-57 % fuq il-WAP hija l-alternattiva l-aktar favorita.It-tieni approċċ, madankollu, ma jiħux inkunsiderazzjoni biżżejjed l-kunsiderazzjonijiet tas-saħħa.It-tielet approċċ jikkonsisti fil- bidla biss tar-rati minimi tad-dazji tas-sisa fuq is-sigaretti b'żieda ma’ l-istruttura. Il-valutazzjoni ta’ impatt għamlet simulazzjoni ta’ żidiet fir-rati minimi tad-dazji tas-sisa fuq is-sigaretti, jew is-57 % u/jew il-minimu ta' EUR 64 għal kull 1,000 sigarett fis-subalternattivi. Għal darba oħra żieda fil-minimu monetarju huwa l-aħjar strument biex tinkiseb approssimazzjoni ta’ taxxi u prezzijiet ta’ sigaretti fl-UE fl-interess tas-Suq intern u bil-ħsieb ta' kontroll tat-tabakk. Żieda għar-regola tas-57 % tkun teħtieġ aġġornament tal-klawsola tal-ħruġ, li bħalissa hija ffissata f’EUR 101. Aġġornament ta’ EUR 122 iżomm il-pass ma’ l-evoluzzjoni riċenti tad-dazji tas-sisa fuq sigaretti fis-Suq Intern u jkollha l-istess effett bħal fl-2001, jiġifieri li tkopri l-aktar ħames Stati Membri ntaxxati.Minħabba dan, il-Kummissjoni kkunsidrat għadd ta’ żidiet possibli.Żieda ta’ EUR 90 fuq is-sigaretti kollha u 63 % fuq il-WAP se tiġġenera tnaqqis probabbli ta’ domanda ta’ medja 10 % fi 22 Stat Membru. Barra dan hija twitti t-triq għal aktar żidiet ta’ dazji tas-sisa fuq is-sigaretti, anke minn dawk l-Istati Membri li diġà għandhom livell għoli ta’ tassazzjoni. Barra mill-Bulgarija u r-Rumanija hija ma tagħmilx l-prezzijiet għoljin iżżejjed meta mqabbla mal-kapaċità għall-infiq fl-Istati Membri.Kollox ma’ kollox, fil-qasam tas-sigaretti, dan l-approċċ jidher li huwa l-aktar adattat biex jiżgura t-tħaddim xieraq tas-Suq Intern u, fl-istess ħin, livell għoli ta' ħarsien tas-saħħa.Ir-raba’ approċċ jikkonsisti fil- bidla ta’ l-istrutturi u r-rati minimi ta’ dazji tas-sisa fuq prodotti oħra, b’mod partikolari tabakk imqatta’ fin, bil-għan li tkun evitata sostituzzjoni tas-sigaretti bi prodotti inqas intaxxati.Id-differenzi sostanzjali fil-livelli tat-taxxa fost l-Istati Membri fuq it-tabakk imqatta’ fin iġibu magħhom kuntrabandu u xiri transkonfinali bejn għadd ta' pajjiżi ġirien u jagħtu lok għal distorsjonijiet fis-suq intern. Barra dan, id-differenza bejn il-livell ta' tassazzjoni tas-sigaretti u t-tabakk imqatta' fin tagħti lok għal sostituzzjoni. Ftit hemm ġustifikazzjoni għad-differenzi sinifikanti fir-rati minimi għal dawn il-prodotti f’livell Komunitarju. Dan japplika kemm f’perspettiva ta’ kompetizzjoni ġusta u, meqjus il-karattru li jagħmel il-ħsara taż-żewġ prodotti, mill-perspettiva ta’ saħħa. Għalhekk ir-rati minimi għat-tabakk imqatta’ fin intiż għall-brim tas-sigaretti għandhom jinġabu fl-istess livell tar-rata għas-sigaretti.Għat-tabakk imqatta’ fin, l-Istati Membri jistgħu jagħżlu bejn li jikkonformaw ma’ rata minima monetarja jew ad valorem . Madankollu, ladarba r-rekwiżit minimu monetarju huwa l-aħjar fattur approssimattiv, għandu jkun hemm (barra r-rata minima ad valorem ) rata minima monetarja obbligatorja għall-Istati Membri kollha, bħas-sigaretti.Meta jkunu kkunsidrati l-karatteristiċi speċifiċi tat-tabakk mqatta’ fin, huwa raġonevoli li s-sisa minima għat-tabakk imqatta’ fin tista’ tkun iffissata għal madwar żewġ terzi ta’ l-inċidenza tas-sisa minima għas-sigaretti. Bil-għan li tkun rispettata r-relazzjoni ta' żewġ terzi bejn it-tabakk imqatta' fin u s-sigaretti, ir-rekwiżit minimu monetarju għandu jkun iffissat għal EUR 43 għal kull kilogramm u r-rekwiżit minimu proporzjonali għal 38 %.Jekk tiġi applikata r-relazzjoni 2:3 imsemmija fiż-żidiet suġġeriti għas-sigaretti, jżidu r-rati minimi għat-tabakk imqatta' fin għal EUR 60 u 42 % matul perjodu ta' ħames snin.3) L-ELEMENTI LEGALI TAL-PROPOSTA-  L-azzjoni proposta fil-qosor:Il-Kummissjoni qed tipproponi:-li tabolixxi l-MPPC bħala punt ta’ referenza għar-rekwiżiti minimi ta’ l-UE fuq id-dazji tas-sisa u għall-kejl ta' l-importanza ta' dazju tas-sisa speċifiku fi ħdan it-toqol tat-taxxa totali.L-MPPC, bħala punt ta’ referenza għar-rati minimi, mhux skond l-għanijiet tas-Suq Intern għaliex jinvolvi qsim tas-swieq tat-tabakk ta’ l-Istati Membri. Barra dan, l-abolizzjoni ta’ l-MPPC tissimplifika b’mod sinifikattiv l-arranġamenti, toħloq kundizzjonijiet ugwali għall-manifatturi u tenfasizza l-għanijiet dwar is-saħħa. Minflok huwa propost li r-rekwiżit minimu ta’ EUR 64 jiġi applikat għas-sigaretti kollha u dan jagħmel il-qagħda preżenti aktar trasparenti u jistabbilixxi "minimu ta' taxxa" għas-sigaretti mibjugħa fl-UE, u b'hekk ikunu indirizzat t-tħassib dwar is-Suq Intern u s-saħħa għall-kategoriji kollha ta' sigaretti. Fl-istess ħin huwa propost li l-prezzijiet medji peżati jkunu l-livell ta' referenza għar-rekwiżiti minimi l-oħra. Dan jirrisolvi l-instabbiltà fiskali li hija maħluqa mill-kunċett ta’ l-MPPC u jipprovdi ambjent kompetittiv ġust u newtrali għall-manifatturi tat-tabakk.Għal raġunijiet simili, l-MPPC ma għandhiex tkun aktar il-punt ta’ referenza għall-kejl ta’ l-importanza ta’ dazju speċifiku tas-sisa fil-piż ta’ taxxa totali (L-Artikolu 16(2) tad-Direttiva 95/59/KE). Minflok, ir-referenza għandha tkun il-WAP.- biex iżżid b’mod gradwali r-rekwiżit minimu għas-sigaretti skond l-għanijiet tas-suq intern u kunsiderazzjonijiet dwar is-saħħa.Hija meħtieġa konverġenza akbar biex tiżgura t-tħaddim sewwa tas-Suq Intern. Tabilħaqq, għad hemm differenzi konsiderevoli bejn il-livelli ta' taxxa fid-diversi Stati Membri. Bil-għan li jintlaħaq dan il-għan, hemm il-ħtieġa li jiżdiedu l-livelli minimi ta' taxxa.Il-konsum tas-sigaretti fl-UE naqas matul il-perjodu 2002-2006 bi ftit aktar minn 10 %. Matul l-istess perjodu d-dazji tas-sisa fuq is-sigaretti żdiedu b’medja ta’ circa 33 %. Bil-għan li jiġi ġġenerat tnaqqis bħalu fil-konsum matul il-5 snin li ġejjin aktar żidiet fit-taxxi tad-dazju jkunu mixtieqa. Meta wieħed jikkunsidra l-elastiċità fil-prezz ta’ -0.43 kif suġġerit mill-Bank Dinji, żieda fil-prezz ta’ 25 % hija meħtieġa biex jinkiseb tnaqqis fid-domanda ta’ 10 %. Minn perspettiva ta’ saħħa żieda ta’ EUR 90 fuq is-sigaretti kollha u 63 % fuq il-WAP se tiġġenera tnaqqis probabbli ta’ domanda ta’ medja 10 % fi 22 Stat Membru, b’mod partikolari permezz tal-protezzjoni tar-riżultati tal-politiki mħaddma mill-Istati Membri fil-qasam tat-tassazzjoni. Barra dan hija twitti t-triq għal aktar żidiet ta’ dazji tas-sisa fuq is-sigaretti, anke minn dawk l-Istati Membri li diġà għandhom livell għoli ta’ tassazzjoni.Dawn iż-żidiet għandhom jiddaħħlu b’mod gradwali matul perjodu ta’ 5 snin, jiġifieri ta’ l-anqas sal-31 ta’ Diċembru 2013. Bil-għan li jiġi meqjus li l-perjodi tranżitorji preżenti, mogħtija skond l-Atti ta’ l-Adeżjoni, għadhom ma għalqux għal uħud mill-Istati Membri, il-perjodu ta’ traspożizzjoni jiġi mtawwal b’sena jew tnejn għal dawk l-Istati Membri skond il-perjodi tranżitorji preżenti li baqa’.- biex tippermetti lill-Istati Membri aktar flessibilità li japplikaw taxxi speċifiċi u biex idaħħlu d-dazju tas-sisa minimu fuq is-sigaretti.Kif ntqal fir-rapport tal-Kummissjoni, mill-perspettiva tas-suq intern, tal-baġit kif ukoll tas-saħħa, dazji minimi u speċifiċi għandhom vantaġġ ċar u tista’ tkun ipprovduta aktar flessibilità lil dawk l-Istati Membri li joqgħodu aktar fuq taxxi tas-sisa speċifiċi jew fuq dazji minimi.Mandankollu, bil-għan li tkun evitata qagħda ta’ tassazzjoni purament speċifika fi Stat Membru u tassazzjoni purament ad valorem fi Stat Membru ġar, li tirriżulta fi fluss transkonfinali għal marki ewlenin mill-ewwel għat-tieni Stat Membru bil-marki bi prezzijiet l-aktar baxxi jimxu fid-direzzjoni opposta, hija mixtieqa xi forma ta' konsistenza fl-istrutturi tad-dazju tas-sisa. Għalhekk huwa propost li l-iskala tinfetaħ minn 5 % - 55 % għal 10 % - 75 % tal-piż totali tad-dazju.F’dak li jirrigwarda d-dazji tas-sisa minimi, l-Istati Membri huma permessi aktar flessibilità biex ma jibqax ikun hemm restrizzjoni fuq il-livell tat-taxxa minima mas-sisa fuq l-MPPC, kif inhuwa l-każ bħalissa għall-prodotti tat-tabakk oħrajn.- sabiex ir-rati minimi għat-tabakk imqatta’ fin intiż għall-brim tas-sigaretti jinġabru gradwalment fl-istess livell tar-rata għas-sigaretti.Skond l-istruttura tar-rati minimi għas-sigaretti, huwa propost li jkun introdott rekwiżit minimu monetarju obbligatorju u ad valorem fuq tabakk imqatta’ fin. Bil-għan li tkun rispettata r-relazzjoni ta' żewġ terzi bejn it-tabakk imqatta' fin u s-sigaretti, ir-rekwiżit minimu monetarju għandu jkun iffissat għal EUR 43 għal kull kilogramm u r-rekwiżit minimu proporzjonali għal 38 %.Jekk tiġi applikata r-relazzjoni 2:3 imsemmija fuq iż-żidiet proposti għas-sigaretti, ir-rati minimi għat-tabakk imqatta' fin jiżdiedu għal EUR 60 u 42 %.- biex ikunu aġġustati minħabba l-inflazzjoni r-rekwiżiti minimi għal prodotti tat-tabakk li mhumiex sigaretti u tabakk imqatta’ fin intiż għall-brim tas-sigaretti.Aġġustament għat-taxxa tas-sisa speċifika għas-sigarri u s-sigarri żgħar u għat-tabakk tat-tipjip (barra minn tabakk imqatta’ fin intiż għall-brim tas-sigaretti) huwa meħtieġ biex jittieħed ħsieb ta’ l-inflazzjoni għall-perjodu 2003 sa 2007. Fuq il-bazi tad-dejta tal-Eurostat fuq ir-rata annwali ta’ bidla ta’ l-HICP (l-Indiċi Armonizzat tal-Prezzijiet għall-Konsumatur) bejn l-2003 u l-2007, ir-rata ta’ inflazzjoni tista’ tiġi stmata għal madwar 2 % kull sena jew 8 % matul il-perjodu kollu. Meta jiġi applikat dan il-perċentwal lill-ammonti speċifiċi minimi u meta ċ-ċifri jkunu mdawra sa l-eqreb unità joħorġu EUR 12 għas-sigarri u s-sigarri żgħar u EUR 22 għal tabakk ieħor għat-tipjip.- biex tiġi emendata d-differenza eżistenti ta’ sigaretti, sigarri u tabakk ieħor għat-tipjip.- emenda għad-definizzjoni ta’ sigarettiRomblu tat-tabakk huwa, għal għanijiet tad-dazju tas-sisa, ikkunsidrat bħala żewġ sigaretti billi, meta teskludi filter jew il-bokkin, ikunu itwal minn 9 ċm iżda mhux itwal minn 18-il ċm, jew tliet sigaretti billi, meta teskludi l-filter jew il-bokkin, ikunu itwal minn 18-il ċm iżda mhux itwal minn 27 ċm, u hekk sat-tmiem. Bil-għan li jitnaqqsu d-dazji tas-sisa fuq is-sigaretti, ġew ikkummerċjalizzati prodotti ġodda li jikkonsistu f'rombli ta' 18-il ċm u tubi tal-filter separati. Ir-rombli mbagħad jinqatgħu fi tliet biċċiet u jiddaħħlu fit-tubi tal-filter. Bħala konsegwenza tliet sigaretti huma ntaxxati bħala tnejn. Bil-għan li titwaqqaf din ix-xejra, romblu tat-tabakk għandu jiġi kkunsidrat bħala żewġ sigaretti billi, meta teskludi l-filter jew il-bokkin, ikun itwal minn 9 ċm iżda mhux itwal minn 12-il ċm, jew tliet sigaretti meta jkun itwal minn 12-il ċm iżda mhux itwal minn 15-il ċm, u hekk sat-tmiem.- emenda għad-definizzjoni ta’ sigarriDiversi Stati Membri u l-kummerċ irrappurtaw li dehru prodotti ġodda li huma kummerċjalizzati bħala sigarri – huma għandhom il-lewn ta' sigarru jew sigarru żgħir, minflok il-lewn abjad ta’ sigarett – iżda f’termini ta’ funzjoni, togħma u preżentazzjoni jridu jiġu meqjusa bħala sostituti tas-sigarett. Għalhekk huwa preferibbli li titneħħa d-dispożizzjoni relevanti (l-Artikolu 3 il-punt 3 tad-Direttiva 95/59/KE) kompletament mid-definizzjoni preżenti ta’ sigarru. Emenda bħal din tiżgura tassazzjoni uniformi ta’ dawn il-prodotti u tirrestrinġi l-applikazzjoni ta' l-inqas rata minima għas-sigarri u sigarri zgħar tradizzjonali.- emenda għad-definizzjoni tat-tabakk għall-pipaId-definizzjoni ta’ tabakk għat-tipjip għandha tkun adattata biex tagħmel differenza aħjar bejn tabakk għall-pipa u dak imqatta’ fin u sabiex tkun evitata tassazzjoni mhux xierqa. Qed jiġi propost li tiżdied il-wisa' tal-qatgħa minima għat-tabakk għall-pipa minn 1 mm bħalissa għal 1.5 mm.- il-monitoraġġ ta’ l-arranġamenti minħabba t-tassazzjoni fuq it-tabakk.L-Artikolu 4 tad-Direttivi 92/79/KEE u 92/80/KEE jistipulaw li l-Kummissjoni għandha teżamina b’mod regolari l-istruttura u r-rati tad-dazju tas-sisa. Madankollu biex twettaq dan l-eżami, il-Kummissjoni teħtieġ tagħrif dwar il-kwantitajiet u l-prezzijiet tal-prodotti tat-tabakk rilaxxati għall-konsum fl-Istati Membri. Bil-għan li jkun żgurat il-ġbir effiċjenti u effettiv ta' din l-informazzjoni mill-Istati Membri kollha, qed jiġu proposti regoli ġodda dwar l-għoti ta' l-informazzjoni dwar it-tassazzjoni fuq it-tabakk, kif ukoll d-definizzjoni tad-dejta statistika necessarja.-  Bażi legaliIt-Trattat li jistabbilixxi l-Komunità Ewropea, u b’mod partikolari l-Artikolu 93 tiegħu.-  Il-prinċipju tas-sussidjarjetàIl-proposta taqa’ fil-kompetenza komuni tal-Komunità u l-Istati Membri. Għalhekk, japplika l-prinċipju tas-sussidjarjetà.Għalkemm l-eżistenza tar-rati minimi preżenti ta’ l-UE tillimita d-diverġenzi fir-rata tad-dazji tas-sisa nazzjonali fuq prodotti tat-tabakk, din ma kinitx biżżejjed biex tevita l-persistenza tad-diverġenzi sinifikanti, minkejja l-attenzjoni li dejjem tiżdied mill-Istati Membri għall-kisba ta' l-għanijiet ta’ saħħa f'dan il-qasam. Dawn id-diverġenzi jfissru xiri u kuntrabandu transkonfinali sostanzjali, li joħolqu distorsjonijiet fil-kompetizzjoni fis-suq tat-tabakk, iwasslu għal telf fir-riżorsi tal-baġit għal dawk l-Istati Membri li japplikaw dazju tas-sisa relattivament għoli u aktar minn hekk jimminaw l-għanijiet tal-politika dwar is-saħħa.Ebda azzjoni mill-UE ma tkun ta’ ħsara għaliex l-interazzjoni tal-politika dwar it-taxxa fost l-Istati Membri ma wasslitx għal tnaqqis fid-diverġenzi. Għalhekk bidla biss fid-dispożizzjonijiet eżistenti, kif imfisser fuq, hija kapaċi li tirrimedja s-sitwazzjoni preżenti. Bidla bħal din tista’ tiġi mħaddma biss mil-leġiżlatur Komunitarju nnifsu, awtur tad-Direttivi li għandhom jiġu emendati.-  Il-prinċipju tal-proporzjonalitàIl-proposta tikkonforma mal-prinċipju tal-proporzjonalità għar-raġuni(jiet) li ġejja(in):L-għanijiet tal-kunsiderazzjoni preżenti jinkisbu l-aħjar bl-emendi tad-Direttivi preżenti skond kif spjegat hawn fuq.Il-proposta tikkonsisti b’mod notevoli fiż-żieda tar-rati minimi bil-għan li jkun żgurat it-tħaddim sewwa tas-Suq Intern mingħajr fruntieri fiskali u sabiex jitħarsu l-għanijiet dwar is-saħħa fl-Istati Membri. Fuq il-livelli minimi, l-Istati Membri jżommu s-sovranità li jiffissaw rati tad-dazji tas-sisa f’livelli li huma jikkunsidraw bħala xierqa skond iċ-ċirkustanzi nazzjonali tagħhom. Fl-istess ħin, din il-proposta tippermetti lill-Istati Membri aktar flessibbiltà biex jiddeterminaw l-istruttura tad-dazji tas-sisa u biex idaħħlu dazji tas-sisa minimi fuq is-sigaretti.Il-proposta hija għalhekk limitata għal dak li huwa neċessarju bil-għan li jinkisbu l-għanijiet tat-Trattat.-  L-għażla ta’ l-istrumentiStrumenti proposti: Direttiva. F’dan il-qasam diġà kopert b’serje ta’ Direttivi, Stat Membru għandu jkompli jżomm marġni importanti ta’ flessibbilità, kif imfisser hawn fuq. Mezzi oħra barra l-emendar tad-Direttivi għalhekk ma jkunux adegwati.4) IMPLIKAZZJONIJIET TAL-BAĠITL-adozzjoni tal-poplu tista’ fit-teorija jkollha impatt fuq il-kalkolu tar-riżors proprju tal-VAT. Madankollu l-implikazzjoni tkun insinifikanti u fi kwalunkwe każ, ma tistax titkejjel.  2008/0150 (CNS)Proposta għalDIRETTIVA TAL-KUNSILLli temenda d-Direttivi 92/79/KEE, 92/80/KEE u 95/59/KE dwar l-istruttura u r-rati ta’ dazju tas-sisa applikati fuq tabakk manifatturatIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 93 tiegħu.Wara li kkunsidra l-proposta mill-Kummissjoni[7],Wara li kkunsidra l-opinjoni tal-Parlament Ewropew[8],Wara li kkunsidra l-opinjoni tal-Kumitat Soċjali u Ekonomiku[9],Billi:(1) Skond l-Artikolu 4 tad-Direttiva tal-Kunsill 92/79/KEE tad-19 ta’ Ottubru 1992 dwar l-approssimazzjoni tad-dazji fuq is-sigaretti[10] u l-Artikolu 4 tad-Direttiva tal-Kunsill 92/80/KEE tad-19 ta’ Ottubru 1992 dwar it-tqarrib tat-taxxi fuq it-tabakk fabbrikat li mhux sigaretti[11] twettqet kunsiderazzjoni fil-fond tar-rati u l-istrutturi tad-dazji tas-sisa fuq prodotti tat-tabakk. Din il-kunsiderazzjoni tinkludi dispożizzjonijiet mid-Direttiva tal-Kunsill 95/59/KE tas-27 ta’ Novembru 1995 dwar it-taxxi barra minn taxxi fuq il-qligħ [fatturat] li jolqtu l-konsum ta' tabakk manifatturat[12].(2) Bil-għan li jkun żgurat it-tħaddim veru tas-suq intern u, fl-istess ħin, livell għoli ta’ ħarsien ta’ saħħa, kif mitlub mill-Artikolu 152 tat-Trattat tal-KE, meta jitqies li l-Komunità hija Parti għall-Konvenzjoni ta' Qafas ta' l-Organizzazzjoni Dinjija tas-Saħħa dwar il-Kontroll tat-Tabakk (FCTC), bidliet differenti għandhom isiru fil-materja. Dawn il-bidliet għandhom iqisu l-qagħda prevalenti għal kull wieħed mill-prodotti tat-tabakk.(3) Dwar is-sigaretti, l-arranġamenti għandhom ikunu ssimplifikati sabiex joħolqu kundizzjonijiet newtrali ta’ kompetizzjoni għall-manifatturi, biex inaqqsu s-swieq tat-tabakk u jagħtu importanza lill-għanijiet tas-saħħa. Għal dan il-għan, għandu jkun sostitwit il-kunċett tal-kategorija tal-prezz l-aktar popolari; ir-rekwiżit minimu relatat mal-prezz għandu jirreferi għall-prezz medju peżat tal-bejgħ bl-imnut, waqt li l-minimu monetarju għandu jkun applikabbli għas-sigaretti kollha. Għal raġunijiet simili, il-prezz medju peżat tal-bejgħ bl-imnut għandu jservi wkoll bħala referenza għall-kejl ta’ l-importanza ta’ dazju tas-sisa speċifiku fil-piż totali tat-taxxa.(4) L-Istati Membri għandhom jingħataw aktar mezzi effettivi biex jimponu dazju tas-sisa speċifiku jew minimu fuq sigaretti, sabiex jiżguraw ammont monetarju minimu ta’ tassazzjoni.(5) Dwar it-tabakk imqatta’ fin intiż għall-brim ta’ sigaretti, il-limiti minimi tal-Komunità għandhom jintwerew b’tali mod li jinkisbu effetti simili għal dak fil-qasam tas-sigaretti. Għal dan il-għan, għandu jkun ipprovdut li livell ta' tassazzjoni nazzjonali għandu jikkonforma mal-minimu espress bħala perċentwal tal-prezz bl-imnut u ieħor espress bħala ammont fiss.(6) Il-bidliet fil-livelli tal-prezzijiet u s-sisa ġew analizzati, b'mod partikolari, għas-sigaretti, bl-aktar mod ċar l-aktar kategorija importanti ta' prodotti tat-tabakk, kif ukoll għat-tabakk imqatta' fin intiż għall-brim tas-sigaretti. L-analiżi turi li għad hemm differenzi konsiderevoli bejn Stati Membri li jistgħu jfixklu t-tħaddim tas-suq intern. Aktar konverġenza bejn il-livelli ta’ taxxa applikati fl-Istati Membri tgħin biex jitnaqqsu l-frodi u l-kuntrabandu fil-Komunità.(7) Konverġenza akbar tgħin ukoll biex tiżgura livell għoli ta’ ħarsien tas-saħħa tal-bniedem. Il-livell ta’ tassazzjoni huwa fattur ewlieni fil-prezz tal-prodotti tat-tabakk, li min-naħa tiegħu jinfluwenza d-drawwiet tat-tipjip tal-konsumatur. Il-frodi u l-kuntrabandu jimminaw il-livelli tal-prezz ikkaġunati mit-taxxa tas-sigaretti u tabakk imqatta’ fin intiż għall-brim tas-sigaretti u għalhekk jipperikolaw il-kisba ta’ l-għanijiet tal-kontroll fuq it-tabakk.(8) Bil-għan li tinkiseb aktar konverġenza u jitnaqqas il-konsum, il-livelli minimi Komunitarji ta’ tassazzjoni għas-sigaretti u tabakk mqatta’ fin intiż għall-brim ta’ sigaretti għandhom jiżdiedu.(9) Qabel dik iż-żieda, huwa meħtieġ li l-livelli minimi għat-tabakk imqatta’ fin intiż għall-brim tas-sigaretti jinġabu qrib il-livelli minimi applikabbli għas-sigaretti, sabiex jingħata kas akbar tal-grad ta' kompetizzjoni li teżisti bejn iż-żewġ prodotti, rifless fix-xejriet ta' konsum osservati, kif ukoll il-karattru ugwalment ta' ħsara.(10) Fl-interess ta’ tassazzjoni uniformi u ġusta, id-definizzjoni ta’ sigaretti, sigarri u sigarri żgħar u ta’ tabakk tat-tipjip ieħor għandha tkun adattata sabiex, rispettivament, rombli tat-tabakk li skond it-tul tagħhom jistgħu jiġu kkunsidrati żewġ sigaretti jew aktar għal skop ta’ sisa; tip ta’ sigarru li huwa simili f’ħafna karatteristiċi għas-sigarett huwa trattat bħala sigarett għal għanijiet ta’ sisa; u tabakk tat-tipjip li huwa simili f’ħafna karatteristiċi għat-tabakk imqatta’ fin intiż għall-brim ta’ sigaretti huwa trattat bħala tabakk imqatta’ fin għal għan ta’ sisa.(11) Bil-għan li jevita waqgħa fil-valur tal-livelli minimi Komunitarji ta’ dazju fuq is-sigarri, sigarri żgħar u tabakk tat-tipjip li mhux tabakk imqatta’ fin intiż għall-brim ta’ sigaretti, huwa meħtieġ li jiżdiedu l-livelli minimi, espressi bħala ammont speċifiku.(12) Id-Direttivi 92/79/KEE, 92/80/KEE u 95/59/KE għandhom għalhekk jiġu emendati skond dan,ADOTTA DIN ID-DIRETTIVA:Artikolu 1Id-Direttiva 92/79/KEE hija emendata kif ġej:(1) L-Artikolu 2(7) jinbidel b’dan li gej:“Artikolu 21. L-Istati Membri għandhom jiżguraw li d-dazju tas-sisa (dazju speċifiku u dazju ad valorem ) fuq is-sigaretti jirrapreżenta ta' l-anqas 57 % tal-prezz medju peżat tal-bejgħ bl-imnut tas-sigaretti mibjugħa. Dak id-dazju tas-sisa ma jkunx inqas minn EUR 64 għal kull 1,000 sigarett irrispettivament mill-prezz medju peżat tal-bejgħ bl-imnut.Madankollu, l-Istati Membri li jimponu dazju tas-sisa ta’ mill-anqas EUR 101 għal kull 1,000 sigarett fuq il-bażi tal-prezz medju peżat tal-bejgħ bl-imnut ma jeħtiġilhomx li jikkonformaw mar-rekwiżit tas-57 % indikat fl-ewwel subparagrafu.2. Mill-1 ta’ Jannar 2014, l-Istati Membri għandhom jiżguraw li d-dazju tas-sisa (dazju speċifiku u dazju ad valorem ) fuq is-sigaretti jirrapreżenta ta' l-anqas 63 % tal-prezz medju peżat tal-bejgħ bl-imnut tas-sigaretti mibjugħa. Dak id-dazju tas-sisa ma jkunx inqas minn EUR 90 għal kull 1,000 sigarett irrispettivament mill-prezz medju peżat tal-bejgħ bl-imnut.Madankollu, l-Istati Membri li jimponu dazju tas-sisa ta’ mill-anqas EUR 122 kull 1,000 sigarett fuq il-bażi tal-prezz medju peżat tal-bejgħ bl-imnut ma jeħtiġilhomx jikkonformaw mar-rekwiżit tas-57 % indikat fl-ewwel subparagrafu.3. Il-prezz medju peżat tal-bejgħ bl-imnut għandu jkun determinat fl-1 ta’ Jannar ta’ kull sena, b’referenza għas-sena n-1, fuq il-bażi tar-rilaxxi kollha għall-konsum, u l-prezzijiet inklużi t-taxxi kollha.4. Permezz ta’ deroga mill-paragrafu 2 it-tieni u t-tielet subparagrafi ta’ dan il-paragrafu għandhom japplikaw.Il-Polonja, l-Ungerija u s-Slovakkja għandhom jiġu awtorizzati li jdaħħlu fis-seħħ id-dispożizzjonijiet meħtieġa biex jikkonformaw mal-paragrafu 2 sa mill-anqas fil-31 ta’ Diċembru 2014; huma għandhom japplikaw dawn id-dispożizzjonijiet mill-1 ta’ Jannar 2015.Ir-Rumanija, il-Bulgarija, il-Litwanja, l-Estonja u l-Latvja għandhom jiġu awtorizzati li jdaħħlu fis-seħħ id-dispożizzjonijiet meħtieġa biex jikkonformaw mal-paragrafu 2 sa mill-anqas fil-31 ta’ Diċembru 2015; huma għandhom japplikaw dawn id-dispożizzjonijiet mill-1 ta’ Jannar 2016.5. L-Istati Membri għandhom iżidu b’mod gradwali d-dazji tas-sisa bil-għan li jilħqu r-rekwiżiti msemmija fil-paragrafu 2 fid-dati indikati fil-paragrafi 2 u 4 rispettivament.6. Il-Kummissjoni għandha tippublika darba fis-sena l-valur ta’ l-euro fil-muniti nazzjonali li għandu jiġi applikat għall-ammonti tad-dazju tas-sisa minimi totali.Ir-rati tal-kambju li għandhom jiġu applikati għandhom ikunu dawk miksuba fl-ewwel jum tax-xogħol ta' Ottubru u ppublikati fil- Ġurnal Uffiċjali ta' l-Unjoni Ewropea u għandhom japplikaw mill-1 ta’ Jannar tas-sena kalendarja ta’ wara.”(2) L-Artikolu 2a jinbidel b’dan li gej:“Artikolu 2a1. Fejn bidla fil-prezz medju peżat tal-bejgħ bl-imnut isseħħ fi Stat Membru, u b’hekk iġġib id-dazju tas-sisa taħt il-livelli indikati fil-paragrafi 1 u 2 ta’ l-Artikolu 2 rispettivament, l-Istat Membru kkonċernat jista’ ma jaġġustax dak id-dazju sa mhux aktar tard mill-1 ta’ Jannar tat-tieni sena wara dik li fiha seħħet il-bidla.2. Fejn Stat Membru jżid ir-rata tat-taxxa tal-valur miżjud fuq is-sigaretti, huwa jista’ jnaqqas id-dazju tas-sisa sa ammont li, espress bħala perċentwal tal-prezz medju peżat tal-bejgħ bl-imnut, huwa ugwali għaż-żieda fir-rata tat-taxxa tal-valur miżjud, espressa wkoll bħala perċentwal tal-prezz medju peżat tal-bejgħ bl-imnut, anke jekk aġġustament bħal dan għandu l-effett li jonqos id-dazju tas-sisa sa taħt il-livelli, espress bħala perċentwal tal-prezz medju peżat tal-bejgħ bl-imnut, stipulat fil-paragrafi 1 u 2 ta’ l-Artikolu 2 rispettivament.Madankollu, l-Istat Membru għandu jerġa’ jżid id-dazju sabiex jilħaq ta’ l-anqas dawk il-livelli mhux aktar tard mill-1 ta’ Jannar tat-tieni sena wara dik li fiha jkun seħħ it-tnaqqis."(3) L-Artikolu 4 jinbidel b’dan li gej:“Artikolu 41. Kull erba’ snin, il-Kummissjoni għandha tissottometti lill-Kunsill rapport u, fejn huwa xieraq, proposta dwar ir-rati ta’ dazji stipulati hawnhekk u l-istruttura tad-dazji tas-sisa kif imfissra bl-Artikolu 16 tad-Direttiva 95/59/KE*.Ir-rapport mill-Kummissjoni għandu jqis it-tħaddim sew tas-suq intern, il-valur veru tar-rati tad-dazji tas-sisa u l-għanijiet aktar wiesa' tat-Trattat.2. L-Istati Membri għandhom jikkomunikaw lill-Kummissjoni kull informazzjoni disponibbli rilevanti għar-rapport imsemmi fil-paragrafu 1.3. Il-Kummissjoni għandha, skond il-proċedura msemmija fl-Artikolu 24(2) tad-Direttiva tal-Kunsill 91/12/KEE**, tiddetermina lista ta’ dejta statistika meħtieġa għar-rapport.* ĠU L 291, 06.12.1995, p. 40.** ĠU L 76, 23.03.1992, p. 1.”Artikolu 2Id-Direttiva 92/80/KEE hija emendata kif ġej:(1) Fl-Artikolu 3(1) jiżdiedu s-subparagrafi tmienja sa ħdax li ġejjin:“Mill-1 ta’ Jannar 2010, l-Istati Membri għandhom japplikaw dazju tas-sisa fuq tabakk tat-tipjip imqatta' fin intiż għall-brim ta’ sigaretti ta’ mill-anqas 38 % tal-prezz tal-bejgħ bl-imnut inklużi t-taxxi kollha, u ta' l-anqas EUR 43 għal kull kilogramm.“Mill-1 ta’ Jannar 2014, l-Istati Membri għandhom japplikaw dazju tas-sisa fuq tabakk tat-tipjip imqatta' fin intiż għall-brim ta’ sigaretti ta’ mill-anqas 42 % tal-prezz tal-bejgħ bl-imnut inklużi t-taxxa kollha, u ta' l-anqas EUR 60 kull kilogramm.L-Istati Membri għandhom iżidu b'mod gradwali d-dazji tas-sisa biex jilħqu r-rekwiżiti minimi msemmija fid-disa' subparagrafu fl-1 ta' Jannar 2014.Mill-1 ta’ Jannar 2010, id-dazju tas-sisa espress bħala perċentwal, bħala ammont għal kull kilogramm jew għal għadd iffissat ta’ oġġetti għandu jkun ta’ l-anqas ekwivalenti għal li ġej:(a) fil-każ ta’ sigarri u sigarri żgħar, 5 % tal-prezz tal-bejgħ bl-imnut inklużi t-taxxi kollha jew EUR 12 għal kull 1,000 oġġett jew għal kull kilogramm;(b) fil-każ tat-tabakk tat-tipjip, li mhuwiex tabakk tat-tipjip mqatta’ fin intiż għall-brim tas-sigaretti, 20 % tal-prezz tal-bejgħ bl-imnut inklużi t-taxxi kollha, jew EUR 22 għal kull kilogramm."(2) L-Artikolu 4 jinbidel b’dan li gej:“Artikolu 41. Kull erba’ snin, il-Kummissjoni għandha tissottometti lill-Kunsill rapport u, fejn meħtieġ, proposta dwar ir-rati tad-dazju stabbiliti hawnhekk.Ir-rapport mill-Kummissjoni għandu jqis it-tħaddim sew tas-suq intern, il-valur veru tar-rati tad-dazji tas-sisa u l-għanijiet aktar wiesa' tat-Trattat.2. L-Istati Membri għandhom jikkomunikaw lill-Kummissjoni kull informazzjoni disponibbli rilevanti għar-rapport.3. Il-Kummissjoni għandha, skond il-proċedura msemmija fl-Artikolu 24(2) tad-Direttiva tal-Kunsill 91/12/KEE**, tiddetermina lista ta’ dejta statistika meħtieġa għar-rapport.* ĠU L 76, 23.3.1992, p. 1.”(3) L-Artikolu 5(1) jinbidel b’dan li gej:“1. Il-Kummissjoni għandha tippubblika darba fis-sena l-valur ta’ l-euro fil-muniti nazzjonali li għandu jiġi applikat għall-ammonti tad-dazju tas-sisa.Ir-rati tal-kambju li għandhom jiġu applikati għandhom ikunu dawk miksuba fl-ewwel jum ta' xogħol ta' Ottubru u ppubblikati fil- Ġurnal Uffiċjali ta' l-Unjoni Ewropea u għandhom japplikaw mill-1 ta’ Jannar tas-sena kalendarja ta’ wara.”Artikolu 3Id-Direttiva 95/59/KE hija emendata kif ġej:(1) L-Artikolu 3 jinbidel b’dan li gej:“Artikolu 3Dawn li ġejjin għandhom jitqiesu li huma sigarri jew sigarri żgħar jekk jistgħu u, minħabba l-karatteristiċi tagħhom u l-aspettattivi normali tal-konsumatur, huma intiżi li jitpejpu għaliex huma:(a) rombli tat-tabakk b’kisja fuq barra tat-tabakk naturali;(b) rombli tat-tabakk b’mili ta’ taħlita mfarrka u għandhom kisja fuq barra ta’ sigarru, ta’ tabakk rikostitwit li jgħatti l-prodott kollu, inkluż fejn xieraq il-filter iżda mhux, fil-każ ta’ sigarri "tipped", il-ponta, fejn il-piż ta’ unità, mhux inkluż il-filter jew il-parti tal-ħalq, mhuwiex anqas minn 2.3 gm u ċ-ċirkumferenza fuq ta’ l-anqas terz tat-tul mhix anqas minn 34 mm.” (2) L-Artikolu 4(2) jinbidel b’dan li gej:"2. Romblu tat-tabakk imsemmi fil-paragrafu 1 għandu, għal għanijiet tad-dazju tas-sisa, ikkunsidrat bħala żewġ sigaretti fejn, meta teskludi filter jew il-bokkin, huwa itwal minn 9 ċm iżda mhux itwal minn 12-il ċm, jew tliet sigarretti fejn, meta teskludi l-filter jew il-bokkin, huwa itwal minn 12-il ċm iżda mhux itwal minn 15-il ċm, u hekk sat-tmiem.”(3) L-Artikolu 6 huwa emendat kif ġej:(a) Fl-ewwel paragrafu t-terminu “1 millimetru” jinbidel bit-terminu “1.5 ta' millimetru”;(b) Fit-tieni paragrafu t-terminu “1 millimetru” jinbidel bit-terminu “1.5 ta' millimetru”;(4) L-Artikolu 7(1) jinbidel b’dan li ġej:“1. Prodotti li parzjalment jikkonsistu f’sustanzi li mhumiex tabakk iżda inkella jissodisfaw il-kriterji stabbiliti fl-Artikolu 3 għandhom ikunu meqjusa bħala sigarri u sigarri żgħar.”(5) L-Artikolu 16 jinbidel b’dan li ġej:“Artikolu 161. Il-komponent speċifiku tad-dazju tas-sisa ma jistax ikun inqas minn 10 % u aktar minn 75 % ta' l-ammont tal-piż tat-taxxa totali li jirriżulta mill-aggregazzjoni ta' li ġej:(a) dazju speċifiku tas-sisa;(b) id-dazju tas-sisa proporzjonali u t-taxxa fuq il-valur miżjud imposta fuq il-prezz medju peżat tal-bejgħ bl-imnut.Il-prezz medju peżat tal-bejgħ bl-imnut għandu jkun determinat fl-1 ta’ Jannar ta’ kull sena, b’referenza għas-sena n-1, fuq il-bażi tar-rilaxxi kollha għall-konsum, u l-prezzijiet inklużi t-taxxi kollha.2. Permezz ta’ deroga mill-paragrafu 1, fejn bidla fil-prezz medju peżat tal-bejgħ bl-imnut isseħħ fi Stat Membru, u b’hekk iġġib il-komponent speċifiku tad-dazju tas-sisa, espress bħala perċentwal tal-piż tat-taxxa totali, taħt l-10 % jew ’il fuq minn 75 % tal-piż tat-taxxa totali, l-Istat Membru kkonċernat jista’ ma jaġġustax l-ammont tad-dazju speċifiku tas-sisa sa mhux aktar tard mill-1 ta’ Jannar tat-tieni sena wara dik li fiha seħħet il-bidla.3. Minkejja l-Artikolu 8(1), kull Stat Membru jista’ jeskludi d-dazji tad-dwana mill-bażi għall-kalkolu tad-dazju tas-sisa proporzjonali fuq is-sigaretti.4. L-Istati Membri jistgħu jimponu dazju tas-sisa minimu fuq is-sigaretti."(6) L-Artikolu 17 huwa mħassar.Artikolu 41. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva sa mhux aktar tard mill-1 ta' Diċembru 2009. Huma għandhom jinfurmaw minnufih lill-Kummissjoni bit-test ta’ dawk id-dispożizzjonijiet u t-tabella ta’ korrelazzjoni bejn dawk id-dispożizzjonijiet u din id-Direttiva.Meta l-Istati Membri jadottaw dawk id-dispożizzjonijiet, huma għandhom jinkludu referenza għal din id-Direttiva jew ikollhom magħhom referenza bħal din fl-okkażżjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir referenza bħal din.2. L-Istati Membri għandhom jikkomunikaw it-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.Artikolu 5Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha fil -Ġurnal Uffiċjali ta’ l-Unjoni Ewropea .Artikolu 6Din id-Direttiva hija indirizzata lill-Istati Membri.Magħmul fi Brussell,Għall-KunsillIl-President [1] ĠU L 316, 31.10.1992, p. 8 emendata l-aħħar bid-Direttiva 2002/10/KE (ĠU L 046, 16.02.2002, p.26).[2] ĠU L 316, 31.10.1992, p. 10 emendata l-aħħar bid-Direttiva 2002/10/KE (ĠU L 046, 16.02.2002, p.26).[3] ĠU L 291, 6.12.1995, p. 40, emendata l-aħħar bid-Direttiva 2002/10/KE (ĠU L 046, 16.02.2002, p.26).[4] COM(95)285 finali, 13.09.1995.[5] COM(98)320 finali, 15.05.1998.[6] COM(2001)133 finali, 14.03.2001[7] ĠU C ,, p. .[8] ĠU C ,, p. .[9] ĠU C ,, p. .[10] ĠU L 316, 31.10.1992, p.8; id-Direttiva kif emendata l-aħħar bid-Direttiva 2003/117/KE (ĠU L 046, 16.02.2003, p. 49).[11] ĠU L 316, 31.10.1992, p. 10; id-Direttiva kif emendata l-aħħar bid-Direttiva 2003/117/KE[12] ĠU L 291, 6.12.1995, p. 40; id-Direttiva kif emendata l-aħħar bid-Direttiva 2002/10/KE (ĠU L 046, 16.02.2002, p. 26)